title: Aluboya dorga ke kramte (suterot)
text: Lanviele, Elias Openshaw va twa kan piute al kazawar, i va twa dem aluboya dorga ke kramte. Vere grupeyer da bali vanfiyir. John nutye tiyir noglotaf ise va kontega ke ziavik meinde grupayar. Voxen lanmielon bantel xonuker, wizuweyeson koe lava ontinafa vas 60 cm-. Azon viele inafe gadikye va pilkot koe Horsham kodigiyir, pune va twa dem aluboya dorga ke kramte do straga koe twak trasiyir, i do straga kalisa : « Va eluxaxa ben bartivela plekul ‼» Openshaw jotik ve radeyeyer aze va sugdala pu gadikye diveyer. Bantel krupteyer da batcoba tiyir solovafa. Arti tolka, lan mwopik artlaniyir aze va xonukera ke inafe gadikye lubeyese ticu raporxo dakteyer.